
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1581 

28 Ιουλίου 2015 


ΑΠΟΦΑΣΕΙ Σ 

Αριθμ. 78649 

Αντικατάσταση του αρ. 137 «Καθορισμός ανώτατων τι¬ 
μών και συγκεκριμένων σημείων πώλησης» της ΥΑ 
Α2-718/2014 (ΦΕΚ 2090/Β72014) «Κωδικοποίηση Κα¬ 
νόνων Διακίνησης και Εμπορίας Προϊόντων και Πα¬ 
ροχής Υπηρεσιών (Κανόνες ΔΙΕΠΠΥ)». 

Ο ΥΠΟΥΡΓΟΣ 

ΟΙΚΟΝΟΜΙΑΣ, ΥΠΟΔΟΜΩΝ, ΝΑΥΤΙΛΙΑΣ 
ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (ΦΕΚ 98/Α72005) 
«Κωδικοποίηση της Νομοθεσίας για την Κυβέρνηση και 
τα Κυβερνητικά Όργανα». 

β) Του Π.δ. 116/2014 (ΦΕΚ 185/Α72014) «Οργανισμός 
Υπουργείου Ανάπτυξης και Ανταγωνιστικότητας». 

γ) Του Π.δ. 22 (ΦΕΚ 18/Α726-01-15) «Διορισμός του Αλέ¬ 
ξιου Τσίπρα του Παύλου, Αρχηγού του κόμματος του 
«Συνασπισμός Ριζοσπαστικής Αριστερός» (ΣΥΡΙΖΑ) ως 
Πρωθυπουργού». 

δ) Του Π.δ. 24/2015 (ΦΕΚ 20/Α72015) «Σύσταση και με- 
τονομασία Υπουργείων, μεταφορά της Γ ενικής Γ ραμ- 
ματείας Κοινωνικών Ασφαλίσεων». 

ε) Του Π.δ. 25/2015 (ΦΕΚ 21/Α72015) «Διορισμός Αντι¬ 
προέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών», περί διορισμού του 
Γεωργίου Σταθάκη του Μηνά στη θέση του Υπουργού 
Οικονομίας, Υποδομών, Ναυτιλίας και Τουρισμού και του 
Νικόλαου Βούτση του Γεωργίου στη θέση του Υπουργού 
Εσωτερικών και Διοικητικής Ανασυγκρότησης. 

στ) Της με αριθμ. 25288/2015 (ΦΕΚ 105/2015 - Τεύχος 
Υπαλλήλων Ειδικών Θέσεων και Οργάνων Διοίκησης 
Φορέων του Δημοσίου και Ευρύτερου Δημόσιου Το¬ 
μέα) Απόφασης του Πρωθυπουργού και του Υπουργού 
Οικονομίας, Υποδομών, Ναυτιλίας και Τουρισμού, περί 
διορισμού του Αντωνίου Παπαδεράκη του Αθανασίου, 
στη θέση του Γ ενικού Γ ραμματέα Εμπορίου και Προ¬ 
στασίας Καταναλωτή. 

η) Του Ν. 4177/2013 «Κανόνες ρύθμισης της αγο¬ 
ράς προϊόντων και της παροχής υπηρεσιών και άλλες 


διατάξεις» (ΦΕΚ 173/Α72013) και ιδίως τα άρθρα 4 και 
22 του ίδιου νόμου. 

θ) Του αρ. 137 της ΥΑ Α2-718/2014 (ΦΕΚ 2090/Β72014) 
«Κωδικοποίηση Κανόνων Διακίνησης και Εμπορίας και 
Παροχής Υπηρεσιών (Κανόνες ΔΙΕΠΠΥ)». 

ι) Της παρ. 1 του αρ. 1 και του αρ. 2 του Ν. 4334/2015 
(ΦΕΚ 80/Α72015) «Επείγουσες ρυθμίσεις για τη διαπραγ¬ 
μάτευση και σύναψη συμφωνίας με τον Ευρωπαϊκό Μη¬ 
χανισμό Στήριξης (Ε.Μ.Σ)». 

2. Το με αριθμ. πρωτ. 6912/21-09-2012 έγγραφο της 
Επιτροπής Ανταγωνισμού. 

3. Την ανάγκη προσαρμογής των ανωτάτων τιμών 
πώλησης για συγκεκριμένα προϊόντα σε συγκεκριμένα 
σημεία πώλησης όπου εξ αντικειμένου δεν είναι εφι¬ 
κτό να λειτουργήσει ο ανταγωνισμός, στον Ν. 4334/2015 
(ΦΕΚ 80/Α72015). 

4. Το γεγονός ότι από τις δαπάνες της παρούσας δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Αρθρο 1 

Την αντικατάσταση του αρ. 137 «Καθορισμός ανώτα¬ 
των τιμών και συγκεκριμένων σημείων πώλησης» της 
ΥΑ Α2-718/2014 (ΦΕΚ 2090/Β72014) «Κωδικοποίηση Κα¬ 
νόνων Διακίνησης και Εμπορίας Προϊόντων και Παρο¬ 
χής Υπηρεσιών (Κανόνες ΔΙΕΠΠΥ), ως εξής: 

«1. Για λόγους δημοσίου συμφέροντος καθορίζονται 
ανώτατες τιμές πώλησης για τα συγκεκριμένα προϊό¬ 
ντα, τα οποία αναφέρονται στον Πίνακα 1, καθώς και 
τα συγκεκριμένα σημεία πώλησης των προϊόντων αυ¬ 
τών (κυλικεία, αναψυκτήρια, μπαρ, καφέ μπαρ, εστια¬ 
τόρια και άλλα καταστήματα) και λοιποί πωλητές, που 
δραστηριοποιούνται εντός των συγκεκριμένων χώρων - 
σημείων, που κατατάσσονται στον Πίνακα 2, δεδομένου 
ότι, στα σημεία αυτά, εξ αντικειμένου δεν είναι εφικτό 
να λειτουργήσει ο ανταγωνισμός: 

ΠΙΝΑΚΑΣ 1: 

_Είδη στα οποία αναφέρεται η παράγραφος 1_ 

1) Εμφιαλωμένο νερό σε συσκευασία των 500 πιΙ, 

εγχώριο ή μη, εντός ή εκτός ψυγείου._ 

2) Τοστ με ζαμπόν και τυρί ή σάντουιτς με ζαμπόν και 

τυρί, ψημένο ή άψητο._ 

3) Τοστ με τυρί ή σάντουιτς με τυρί, ψημένο ή άψητο. 

4) Καφές ρόφημα ελληνικός μονός. _ 

5) Καφές ρόφημα φίλτρου (γαλλικός κ.λπ.) μονός. 

6) Καφές ρόφημα εσπρέσο μονός ζεστός ή κρύος 

(φρέντο). _ 

7) Καφές ρόφημα στιγμιαίος ζεστός ή κρύος 

(τύπου φραπέ κ.λπ.) μονός. _ 

8) Τσάι ρόφημα (ζεστό ή κρύο). _ 


ΠΙΝΑΚΑΣ 2: 

Χώροι - σημεία στα οποία αναφέρεται η παράγραφος 1 
α) Εντός Αεροδρομίων της Χώρας. _ 

β) Εντός αθλητικών χώρων (στάδια, γήπεδα κ.λπ.), έστω 
και αν οι χώροι αυτοί παραχωρούνται και για άλλες 
εκδηλώσεις, πέραν των διεξαγόμενων αθλητικών 
οργανώσεων. _ 

γ) Ζώνη δικαιοδοσίας αρχαιολογικών χώρων, 
ανεξαρτήτως αν στους χώρους αυτούς, λειτουργεί ή 
όχι μουσείο αρχαιοτήτων. Χώροι εντός των οποίων 
λειτουργεί μουσείο (προϊστορικών, κλασικών, 
βυζαντινών) αρχαιοτήτων. _ 

δ) Εντός των επιβατικών πλοίων πόσης φύσεως 
(οχηματαγωγών ή μη), που εκτελούν αποκλειστικά και 
μόνο πλόες εσωτερικών γραμμών (όχι των κρουαζιερό- 
πλοιων). 

ε) Εντός των επιβατικών αμαξοστοιχιών του Ο.Σ.Ε και 
εντός των σιδηροδρομικών σταθμών του Ο.Σ.Ε. _ 

στ) Χώρος δικαιοδοσίας κινηματογράφων και θεάτρων, 
καθώς και σε οργανωμένες παραλίες με εισιτήριο 
εισόδου (πλαζ). _ 

ζ) Χώρος δικαιοδοσίας Δικαστηρίων, Νοσοκομείων, 
Κλινικών και Ευαγών Ιδρυμάτων. 

η) Εντός σταθμών υπεραστικών λεωφορείων. _ 

θ) Χώρος δικαιοδοσίας Ιδρυμάτων Ανώτερης και 
Ανώτατης Εκπαίδευσης, Τεχνικών Σχολών και λοιπών 
Σχολών, μη κατονομαζομένων. _ 

2. Προκειμένου για τα είδη, που αναφέρονται στον 
ΠΙΝΑΚΑ 1 της παραγράφου 1, καθορίζουμε κατωτέρω 
τις ανώτατες τιμές πώλησης αυτών, όταν προσφέρο- 
νται ή παρέχονται από επιχειρήσεις (κυλικεία, αναψυ- 
κτήρια, μπαρ, εστιατόρια και άλλα καταστήματα) και 
λοιπούς πωλητές, που δραστηριοποιούνται εντός των 
χώρων - σημείων, που αναφέρονται στον ΠΙΝΑΚΑ 2 της 
παραγράφου 1: 


ΕΙΔΗ 

ΑΝΩΤΑΤΕΣ 
ΤΙΜΕΣ ΣΕ 
ευρώ ΜΕ 
Φ.Π.Α. 

1) Εμφιαλωμένο νερό σε συσκευασία των 
500 ιίπΙ, εγχώριο ή μη, εντός ή εκτός 
ψυγείου 

0,35 

2) Τοστ με ζαμπόν και τυρί ή σάντουιτς με 
ζαμπόν και τυρί, ψημένο ή άψητο 

1,45 

3) Τοστ με τυρί ή σάντουιτς με τυρί, 
ψημένο ή άψητο 

1,25 

4) Καφές ρόφημα ελληνικός μονός 

1,20 

5) Καφές ρόφημα φίλτρου (γαλλικός, κ.λπ.) 
μονός 

1,30 

6) Καφές ρόφημα εσπρέσο μονός ζεστός 
ή κρύος (φρέντο) 

1,45 


7) Καφές ρόφημα στιγμιαίος ζεστός ή 
κρύος (τύπου φραπέ κ.λπ.) μονός 

1,30 

8) Τσάι ρόφημα (ζεστό ή κρύο) 

1,30 


Για τον καθορισμό των πιο πάνω ανωτάτων τιμών πώ¬ 
λησης ελήφθησαν υπόψη από την Υπηρεσία, μετά από 
έρευνα, τα κόστη κτήσης των εν λόγω ειδών, τα λει¬ 
τουργικά έξοδα των επιχειρήσεων καθώς και η επίτευξη 
ενός ικανοποιητικού καθαρού κέρδους από τις επιχει¬ 
ρήσεις αυτές. 

3. Επί των ρυθμίσεων των ανωτέρω παραγράφων 1 και 
2, θεσπίζονται επιπρόσθετα και τα ακόλουθα: 

α) Οι ανώτατες τιμές διάθεσης αφορούν όρθιους 
πελάτες και όχι καθήμενους προς τους οποίους πα¬ 
ρέχονται υπηρεσίες (παραγγελίες για σερβίρισμα από 
σερβιτόρους). 

β) Προκειμένου για τα επιβατικά πλοία πάσης φύσεως 
(οχηματαγωγά ή μη), που εκτελούν αποκλειστικά και 
μόνο πλόες εσωτερικών γραμμών, στα οποία, κατά τις 
διατάξεις των Π.δ. 101/1995 και 381/1996 διαθέτονται δύο 
κατηγορίες θέσεων επιβατών ήτοι «Διακεκριμένη» και 
«Οικονομική», οι διατάξεις της ως άνω παραγράφου 1, 
εφαρμόζονται και για τις δύο αυτές θέσεις. 

γ) Καθ’ όλη την διάρκεια λειτουργίας των επιχειρήσεων 
της παραγράφου 1 και ειδικότερα καθ» όλη την διάρ¬ 
κεια του 24ώρου στα επιβατικά πλοία και Αεροδρόμια, 
είναι υποχρεωτική: 

γα. Η κατοχή και διάθεση στον καταναλωτή εμφιαλω¬ 
μένων νερών σε συσκευασία των 500 ιύίΙ. 

γβ. Η παρασκευή, κατοχή και διάθεση για τον κατα¬ 
ναλωτή των τοστ με ζαμπόν και τυρί, τοστ με τυρί, σά¬ 
ντουιτς με ζαμπόν και τυρί, σάντουιτς με τυρί. Η υπο¬ 
χρέωση αυτή συνδέεται ευθέως με την επιλογή των 
υπόχρεων για παρασκευή, κατοχή και διάθεση ενός εκ 
των δύο ειδών (τοστ με ζαμπόν και τυρί ή σάντουιτς 
με ζαμπόν και τυρί ή και των δύο αυτών ειδών καθώς 
για παρασκευή, κατοχή και διάθεση ενός εκ των δύο 
ειδών (τοστ με τυρί ή σάντουιτς με τυρί) ή και των δύο 
αυτών ειδών. 

γγ. Η παρασκευή κατοχή και διάθεση για τον κατα¬ 
ναλωτή των ροφημάτων καφέ «ελληνικός», «φίλτρου», 
«στιγμιαίος» και του ροφήματος τσάι. 

γδ. Η παρασκευή, κατοχή και διάθεση για τον κατα¬ 
ναλωτή του ροφήματος καφέ «εσπρέσο». Η υποχρέω¬ 
ση αυτή ισχύει, εφόσον οι υπόχρεοι διαθέτουν το σχε¬ 
τικό με την παρασκευή του εν λόγω καφέ μηχάνημα, 

γε. Η αναγραφή στους τιμοκαταλόγους τους, πέραν 
των υπόλοιπων ειδών που διαθέτουν και των ειδών της 
παραγράφου 1 με τις αντίστοιχες τιμές διάθεσης τους 
σε ειδικό πλαίσιο, στο οποίο αναγράφονται με κεφα¬ 
λαία και ευανάγνωστα γράμματα στην ελληνική και αγ¬ 
γλική γλώσσα τα εξής: 

-«ΓΙΑ ΟΡΘΙΟΥΣ ΠΕΛΑΤΕΣ ΔΙΑΤΙΘΕΝΤΑΙ ΕΜΦΙΑΛΩΜΕ¬ 
ΝΑ ΝΕΡΑ, ΣΑΝΤΟΥΙΤΣ, ΤΟΣΤ, ΚΑΦΕΔΕΣ ΚΑΙ ΤΣΑΙ ΣΕ 
ΕΛΕΓΧΟΜΕΝΕΣ ΤΙΜΕΣ» - «ΡΟΒ 0υ8Τ0ΜΕΒ5 ΤΗΑΤ ΑΒΕ 
ΝΟΤ δΕΑΤΕϋ, ΒΟΤΤΙΕΩ ΪΑ/ΑΤΕΒ, δΑΝϋννίΟΗΕδ, ΤΟΑδΤδ, 
ΟΟΡΡΕΕ ΑΝΩ ΤΕΑ ΑΒΕ Α\/ΑΙΙ_ΑΒΙ_Ε ΑΤ ΒΕΘυΕΑΤΕΟ 
ΡΒΙΟΕδ». 

- Τα είδη της παραγράφου 1 με τις αντίστοιχες τιμές 
διάθεσης τους. 

4. Ειδικά για τα σημεία πώλησης (κυλικεία, αναψυ- 
κτήρια, καντίνες κ.λπ.) που δραστηριοποιούνται εντός 
των Δημοσίων και Ιδιωτικών Σχολείων (δημοτικών, 

γυμνασίων, λυκείων, ημερήσιων και νυχτερινών), τα είδη 
που αναφέρονται στον Πίνακα 3 διατίθενται σε ανώτα¬ 
τες προκαθορισμένες τιμές ως ακολούθως: 

ΠΙΝΑΚΑΣ 3: 

_Είδη στα οποία αναφέρεται η παράγραφος 4_ 

α) Σάντουιτς ή τοστ από ψωμί ολικής άλεσης ή λευκό, 
με τυρί (με προσθήκη ή μη λαχανικών, τομάτας, 
ελαιολάδου και άλλων)._ 

β) Σάντουιτς ή τοστ από ψωμί ολικής άλεσης ή λευκό, 
με τυρί και γαλοπούλα (με προσθήκη ή μη λαχανικών, 
τομάτας, ελαιολάδου και άλλων). 

γ) Απλό αρτοσκεύασμα (σουσαμένιο κουλούρι) σε 
ατομική συσκευασία τουλάχιστον 40 γραμμάριων_ 

δ) Τυρόπιτα - σπανακόπιτα με τυρί φέτα ή κασέρι 
βάρους 120 γραμμαρίων ανά τεμάχιο._ 

ε) Εμφιαλωμένο νερά των 500 ηηΙ._ 

στ) Φυσικοί χυμοί φρούτων με 100% χυμό (χωρίς 
πρόσθετη ζάχαρη) σε ατομική συσκευασία 250 ηηΙ. 

Για τα είδη του Πίνακα 3 καθορίζουμε τις ανώτατες 
τιμές πώλησης, όταν αυτά διατίθενται από τις επιχει¬ 
ρήσεις (κυλικεία, αναψυκτήρια, καντίνες κ.λπ.) που δρα¬ 
στηριοποιούνται εντός των Δημοσίων και Ιδιωτικών Σχο¬ 
λείων (δημοτικών, γυμνασίων, λυκείων, ημερήσιων και 
νυχτερινών) ως εξής: 


ΕΙΔΗ 

ΑΝΩΤΑΤΕΣ 
ΤΙΜΕΣ ΣΕ 
ευρώ ΜΕ 
Φ.Π.Α. 

α) Σάντουιτς ή τοστ από ψωμί ολικής άλε¬ 
σης ή λευκό, με τυρί (με προσθήκη ή 
μη λαχανικών, τομάτας, ελαιολάδου και 
άλλων) 

1,10 

β) Σάντουιτς ή τοστ από ψωμί ολικής άλε¬ 
σης ή λευκό με τυρί και γαλοπούλα (με 
προσθήκη ή μη λαχανικών, τομάτας ελαι- 
ολάδου και άλλων) 

1,35 

γ) Απλό αρτοσκεύασμα (σουσαμένιο κου¬ 
λούρι) σε ατομική συσκευασία 40 γραμμα¬ 
ρίων τουλάχιστον. 

0,40 

δ) Τυρόπιτα-σπανακόπιτα με τυρί φέτα ή 
κασέρι βάρους 120 γραμμαρίων. 

1,10 

ε) Εμφιαλωμένο νερό των 500 γπΙ, εγχώριο 
ή μη, εντός ή εκτός ψυγείου 

0,35 

στ) Φυσικοί χυμοί φρούτων με 100% χυμό 
(χωρίς πρόσθετη ζάχαρη) σε ατομική συ¬ 
σκευασία 250 πιΙ 

0,95 


5. Επί των ρυθμίσεων της παραγράφου 4, θεσπίζονται 
επιπρόσθετα και τα ακόλουθα: 

α) Απαγορεύεται η διάθεση στους μαθητές των δη¬ 
μοσίων και ιδιωτικών σχολείων ροφημάτων καφέδων. 
Τα είδη αυτά προορίζονται μόνο για το διδακτικό και 
λοιπό προσωπικό του σχολείου, 

β) Στους χώρους όπου διατίθενται τα είδη του Πίνα¬ 
κα 3 τοποθετείται υποχρεωτικά τιμοκατάλογος, ορατός 
από τους μαθητές και το προσωπικό του σχολείου, στον 
οποίο με κεφαλαία και ευανάγνωστα γράμματα ανα¬ 
γράφονται τουλάχιστον στην ελληνική γλώσσα τα εξής: 

-«ΔΙΑΤΙΘΕΝΤΑΙ ΣΑΝΤΟΥΙΤΣ, ΤΟΣΤ ΑΠΛΟ ΑΡΤΟΣΚΕΥΑ¬ 
ΣΜΑ (ΣΗΣΑΜΕΝΙΟ ΚΟΥΛΟΥΡΙ), ΤΥΡΟΠΙΤΑ, ΣΠΑΝΑΚΟΠΙΤΑ, 
ΕΜΦΙΑΛΩΜΕΝΟ ΝΕΡΟ, ΦΥΣΙΚΟΙ ΧΥΜΟΙ, ΣΕ ΕΛΕΓΧΟΜΕ¬ 
ΝΕΣ ΤΙΜΕΣ» 

- Τα είδη του Πίνακα 3 με τις αντίστοιχες τιμές διά¬ 
θεσης τους. 

γ) Η παρασκευή, κατοχή και διάθεση των ειδών του 
Πίνακα 3 είναι υποχρεωτική όλες τις ώρες λειτουργίας 
των πωλητών, που δραστηριοποιούνται εντός των χώ¬ 
ρων δημοσίων και ιδιωτικών σχολείων. 

Η εν λόγω υποχρέωση δεν αναιρεί το δικαίωμα στον 
υπόχρεο να επιλέξει ανάμεσα στα είδη «τοστ με τυρί - 
σάντουιτς με τυρί» την διάθεση ενός εξ αυτών ή και 
των δύο και ανάμεσα στα είδη «τοστ με τυρί και γαλο¬ 
πούλα - σάντουιτς με τυρί και γαλοπούλα» την διάθε¬ 
ση ενός εξ αυτών ή και των δύο. 

δ) Γ ια την προστασία της σωματικής ακεραιότητας 
των μαθητών των δημοσίων και ιδιωτικών σχολείων, 
επιτρέπεται η κατοχή και διάθεση εμφιαλωμένων νε¬ 
ρών μόνο σε πλαστικές φιάλες και φυσικών χυμών σε 
πλαστική ή χάρτινη συσκευασία. 

ε) Κατά τα λοιπά ισχύει ως έχει η υπ’ αριθ ΥΙγ/Γ.Π/ 
οικ 81025/1183/ΦΕΚ 2135/29.8.2013 Υγειονομική Διάταξη. 

6. Οι παραβάτες τιμωρούνται με διοικητικό πρόστιμο 
χιλίων ευρώ (1.000€) για έλλειψη τιμοκαταλόγου, πεντα- 
κοσίων ευρώ (500€) για υπέρβαση ανά είδος και χιλίων 
πεντακοσίων ευρώ (1.500€) για έλλειψη ανά είδος. Τα 
πρόστιμα διπλασιάζονται σε περίπτωση υποτροπής.» 

Άρθρο 2 

Η παρούσα απόφαση ισχύει από τη δημοσίευσή της 
στο ΦΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουλίου 2015 

Ο ΥΠΟΥΡΓΟΣ 

ΓΕΩΡΓΙΟΣ ΣΤΑΘΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ή1ίρ://νννννν.βί.9Γ - β-πιαϊΙ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 58 12807 1 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










































































